als_Latn dik_Latn sag_Latn
PD: Plagoset drejtori i Ramës në Durrës për pazare legalizimi! Reagon GjuziPostuar më: 20 September 2016 12:50
Partia Demokratike, me anë të një deklarate për shtyp, thekson se është plagosur drejtori i Aluizni-t në Durrës, por ngjarja është mbajtur e fshehtë.
“Pak ditë më parë raportohet se është plagosur me armë drejtori i Aluiznit në Durrës, Flamur Gjuzi, në bar kafe Cafetino, nga një shtetas me inicialet G.XH. Ngjarja që ka ndodhur për pazare legalizimesh, është mbajtur e fshehur nga policia, dhe ka pasur tentativë për ta trajtuar sikur është qëlluar në ajër, ndërkohë që drejtori i aluzinit është plagosur në këmbë. Për të fshehur ngjarjen është kujdesur Drejtori i Policisë së Durrësit. Partia Demokratike denoncon me forcë fshehjen e kësaj ngjarje të rëndë, dhe përfshirjen e drejtpërdrejtë të njerëzve të Edi Ramës në këto pazare. Kjo është një provë tjetër që tregon se drejtuesit e Ramës nuk janë aty për të zbatuar ligjin, po për të mbyllur hesapet. Partia Demokratike kërkon të bëhet menjëherë transparencë për rrethanat dhe motivet. Çdo fshehje e mëtejshme e ngjarjes është një krim edhe më e i rëndë që bëhet me dijeninë e bekimin e Edi Ramës,” thuhet në deklaratën e PD.
Por kreu i ALUIZNI-t në Durrës ka mohuar pretendimin e PD-së, duke e cilësuar një shpifje për të prishur imazhin e tij dhe institucionit që drejton.
“Nuk është e vërtetë, nuk kam pasur asnjë incident të tillë. Jam në punë dhe vazhdoj me përkushtim. Janë shpifje të personave që kërkojnë të prishin imazhin tim dhe institucionit që drejtoj. Nuk do ta lë me kaq, do të marr masa juridike duke iu drejtuar instancave përkatëse për të zbardhur të vërtetën”.
als_Latn als_Latn als_Latn als_Latn als_Latn